รัฐบาลไทย-ข่าวทำเนียบรัฐบาล-ก.อุตฯ เผยผลิตภาพการผลิตรวมของไทยยังแกร่งแนะเร่งเพิ่มผลิตภาพการผลิตขับเคลื่อน 5 กลไกสำคัญรองรับการแข่งขันยุคดิจิทัล
วันจันทร์ที่ 31 พฤษภาคม 2564
ก.อุตฯ เผยผลิตภาพการผลิตรวมของไทยยังแกร่งแนะเร่งเพิ่มผลิตภาพการผลิตขับเคลื่อน 5 กลไกสําคัญรองรับการแข่งขันยุคดิจิทัล
สศอ. เผยผลการศึกษาผลิตภาพการผลิตรวม (Total Factor Productivity: TFP) ในช่วง 3 ปีย้อนหลัง พบมีค่าเฉลี่ยเพิ่มขึ้น ร้อยละ 1.45 ต่อปี สะท้อนภาพความแข็งแกร่งภาคอุตสาหกรรมยังไปได้ดี แนะต้องเพิ่มประสิทธิภาพหรือคุณภาพอย่างต่อเนื่องผ่าน 5 กลไกสําคัญ
กระทรวงอุตสาหกรรมโดยสํานักงานเศรษฐกิจอุตสาหกรรม(สศอ.)เผยผลการศึกษาผลิตภาพ   การผลิตรวม(Total Factor Productivity: TFP)ในช่วง3ปีย้อนหลังพบมีค่าเฉลี่ยเพิ่มขึ้นร้อยละ1.45ต่อปีสะท้อนภาพความแข็งแกร่งภาคอุตสาหกรรมยังไปได้ดีแนะต้องเพิ่มประสิทธิภาพหรือคุณภาพอย่างต่อเนื่องผ่าน5กลไกสําคัญได้แก่ทักษะแรงงานเครื่องจักรอัตโนมัติ/กึ่งอัตโนมัติการบริหารจัดการทั้งด้านต้นทุนและการเงินการยกระดับการผลิตไปสู่รูปแบบการผลิตแบบODMและOBMรวมถึงการลงทุนด้านเทคโนโลยีและวิจัยพัฒนาเพื่อขับเคลื่อนและรักษาความสามารถในการผลิตให้สามารถแข่งขันได้
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าประเทศไทยกําหนดให้การเพิ่มผลิตภาพของประเทศเป็นเป้าหมายสําคัญภายใต้ยุทธศาสตร์ชาติ20ปี(พ.ศ. 2561- 2580)     ทั้งนี้สศอ.ได้ทําการศึกษาผลิตภาพการผลิตรวม(Total Factor Productivity: TFP)ของภาคอุตสาหกรรมการผลิตเป็นประจําทุกปีจากแบบแจ้งข้อมูลการประกอบกิจการร.ง.9เพื่อวิเคราะห์ความสามารถในการผลิตและการเปลี่ยนแปลงของโครงสร้างอุตสาหกรรมโดยผลการศึกษาพบว่าในช่วง3ปีที่ผ่านมา(ปี2560 -2563)ประสิทธิภาพการผลิตรวม(Total Factor Productivity: TFP)เฉลี่ยเพิ่มขึ้นร้อยละ1.45ต่อปีซึ่งสูงกว่าผลิตภัณฑ์มวลรวมของภาคอุตสาหกรรมที่เฉลี่ยเพิ่มขึ้นร้อยละ0.93ต่อปีสะท้อนให้เห็นว่าผลิตภาพการผลิตที่มีการเติบโตที่สูงกว่านั้นมีความแข็งแกร่งและเป็นตัวขับเคลื่อนที่สําคัญของการเติบโตในภาคอุตสาหกรรมโดยเฉพาะปัจจัยเชิงคุณภาพที่เสมือนเป็นภูมิคุ้มกันที่สําคัญของภาคการผลิตให้สามารถเติบโตได้อย่างต่อเนื่องถึงแม้จะต้องเผชิญกับสภาวะความผันผวนรุนแรงทางเศรษฐกิจและสังคมการแข่งขันที่สูงมากขึ้นทั้งในเรื่องการส่งออกและการดึงดูดการลงทุนจากต่างประเทศการเปลี่ยนแปลงอย่างรวดเร็วทางด้านเทคโนโลยีรวมทั้งข้อจํากัดด้านแรงงาน
นายสุริยะกล่าวเพิ่มเติมว่าเพื่อให้สามารถก้าวผ่านสถานการณ์ที่ไม่อาจควบคุมได้เช่นภาวะเศรษฐกิจโลกโรคระบาดหรือสงครามระหว่างประเทศในรูปแบบต่างๆประเทศไทยจําเป็นต้องสร้างความแข็งแกร่งในด้านประสิทธิภาพและคุณภาพอย่างต่อเนื่องเพื่อเป็นกลไกขับเคลื่อนรักษาความสามารถในการผลิตให้สามารถแข่งขันได้โดยมี5กลไกสําคัญคือ1.การพัฒนาทักษะแรงงาน2.การใช้เครื่องจักรอัตโนมัติ/กึ่งอัตโนมัติ3.การบริหารจัดการด้านต้นทุนและการเงิน4.การยกระดับการผลิตไปสู่รูปแบบการผลิตแบบรับจ้างออกแบบพัฒนาสินค้าและผลิตภัณฑ์(ODM)และการออกแบบพัฒนาสินค้าและผลิตภัณฑ์ภายใต้แบรนด์ของผู้ประกอบการ(OBM)ที่ช่วยสร้างมูลค่าเพิ่มให้สูงขึ้นและ5.การลงทุนด้านเทคโนโลยีและวิจัยพัฒนาในการเพิ่มประสิทธิภาพในกระบวนการผลิตการจัดการและการสร้างนวัตกรรมในสินค้ามีการจดลิขสิทธิ์หรือสิทธิบัตรต่างๆที่จะนําไปสู่การผลิตเชิงพาณิชย์ได้นั้นถือว่าเป็นการสร้างมูลค่าเพิ่มที่สูงมากให้กับสินค้าและเศรษฐกิจของประเทศ
นายทองชัยชวลิตพิเชฐผู้อํานวยการสํานักงานเศรษฐกิจอุตสาหกรรม(สศอ.)กล่าวว่าที่ผ่านมาสศอ.ให้ความสําคัญและติดตามผลิตภาพการผลิต(Productivity)อย่างต่อเนื่องโดยการเผยแพร่สร้างการรับรู้ให้กับผู้ประกอบการเพื่อให้เกิดการตื่นตัวและเตรียมพร้อมในการพัฒนาตนเองอยู่เสมอผ่านการดําเนินงานในโครงการสําคัญต่างๆที่มุ่งส่งเสริมการพัฒนาทักษะแรงานสนับสนุนการปรับเปลี่ยนเครื่องจักรและกระบวนการผลิตการใช้เทคโนโลยีดิจิทัลและนวัตกรรมระบบการบริหารจัดการสมัยใหม่เพื่อเพิ่มผลิตภาพในการผลิตของภาคอุตสาหกรรมไทยโดยปี2563ได้ดําเนินงานอาทิเช่นโครงการพัฒนาอุตสาหกรรมอาหารแปรรูปสู่การเป็นโรงงานอัจฉริยะด้วยเทคโนโลยีดิจิทัลเพื่อยกระดับสถานประกอบการแปรรูปอาหารด้านIoT Solution Systemโครงการเพิ่มผลิตภาพแรงงานอุตสาหกรรมสาขาอุตสาหกรรมไฟฟ้าและอิเล็กทรอนิกส์อัจฉริยะโครงการส่งเสริมและสนับสนุนการประยุกต์ใช้เทคโนโลยีและนวัตกรรมกระบวนการผลิตอัจฉริยะสาขาอุตสาหกรรมไฟฟ้าและอิเล็กทรอนิกส์อัจฉริยะ โครงการพัฒนาบุคลากรในอุตสาหกรรมยานยนต์และชิ้นส่วนเพื่อรองรับการผลิตยานยนต์ไฟฟ้าและโครงการพัฒนาโรงงานอุตสาหกรรมสู่ความเป็นโรงงานอัจฉริยะเพื่อเพิ่มผลิตภาพการผลิตตามแนวทางอุตสาหกรรม4.0เป็นต้น
นายทองชัยกล่าวเพิ่มเติมว่าการพัฒนาและยกระดับผลิตภาพต้องใช้เวลาและความต่อเนื่อง     จึงจําเป็นต้องอาศัยความร่วมมือของทุกภาคส่วนในระบบเศรษฐกิจสร้างความสามารถในการแข่งขันอย่างจริงจังอย่างไรก็ดีประเทศไทยยังมีจุดแข็งในหลายเรื่องเช่นความพร้อมด้านการเกษตรและความพร้อมของห่วงโซ่อุปทานในหลายๆอุตสาหกรรมซึ่งต้องช่วยกันรักษาจุดแข็งเหล่านี้ท่ามกลางความท้าทายในระยะยาวที่กําลังเกิดขึ้นโดยการช่วยกันพัฒนา5กลไกสําคัญที่ได้กล่าวข้างต้นซึ่งไม่เพียงจะช่วยเพิ่มผลิตภาพของธุรกิจแต่ยังเป็นการเพิ่มโอกาสโดยยกระดับศักยภาพของเศรษฐกิจอุตสาหกรรมไทยให้สามารถเติบโตได้อย่างยั่งยืนในระยะยาว